Obrazloženje Odluke o porezima Grada Svete Nedelje:
Gradski  porezi su  :
1. Porez na potrošnju (ukinut Odlukom gradskog vijeća 2018.)
2. Porez na kuće za odmor
3. Porez na korištenje javnih površina 

Porezi jedinica lokalne samouprave su opcijski porezi što znači da jedinice lokalne samouprave samostalno odlučuju hoće li svojim Odlukama  uvesti ove poreze u granicama koje određuje Zakon.
Grad Sveta Nedelja je Odlukom o gradskim porezima Grada Svete Nedelje  od 20.12.2018. godine (Narodne novine 120/18, 18/19. i Glasnik Grada Svete Nedelje broj 18/18  imao utvrđene slijedeće lokalne (gradske) poreze:
1 Porez na kuće za odmor  
2.Porez na korištenje  javnih površina 

-Porez na korištenje javnih površina 
Predloženim Nacrtom nove Odluke o porezima Grada Svete Nedelje ukida se  plaćanje poreza na korištenje javnih površina, a koji su do sada plaćale pravne i fizičke osobe koje koriste javne površine za postavljanje objekata i naprava privremenog karaktera za obavljanje svoje poduzetničke djelatnosti.
Kako  je od tako naplaćenog poreza relativno mala korist u odnosu na sam postupak razreza i naplate Nacrtom nove  Odluke o porezima Grada Svete Nedelje isti se ukida kao vrsta gradskog  poreza.   
Člankom 7. Odluke iz 2018. godine od plaćanja poreza na korištenje javnih površina bile su oslobođene od plaćanja aktivnosti za humanitarnu, kulturnu, sportsku, prosvjetno-edukativnu djelatnost i zdravstvene usluge te ostale manifestacije i slučajevi koji su u interesu promocije  Grada Svete Nedelje kao i iznimno aktivnosti usmjerene na pomoć poljoprivrednicima s područja Grada  i poljoprivrednicima iz drugih jedinica lokalne i područne samouprave, uz prethodno odobrenje gradonačelnika. 
Tijekom 2022. godine naplaćen je iznos od 868,01 eura poreza na korištenje javnih površina.
-Porez na kuće za odmor 
Kućom za odmor smatra se svaka zgrada ili dio zgrade ili stan koji se koriste povremeno ili sezonski.
Obveznik poreza kuće za odmor dužan je Upravnom tijelu nadležnom za razrez i naplatu istog dostaviti podatke o kućama za odmor najkasnije do 31. ožujka tekuće godine, koji se odnose na mjesto gdje se nalazi kuća za odmor, korisnu neto površinu, kao i podatke o poreznom obvezniku, te druge neophodne podatke radi pravovremenog  i vjerodostojnog razreza poreza na kuće za odmor.  
Novom Odlukom o porezima  Grada Svete Nedelje i  dalje se predlaže porez na kuće za odmor kao jedini gradski porez, ali se predlaže povećanje iznosa po metru četvornom korisne površine koje je  Odlukom iz 2018. godine bilo propisano u visini od 10,00 kuna /m2  (1,33 eura/m2 ), a sada se predlaže iznos od 2,00 eura/m2   korisne površine kuće za odmor. 
Zakonom o lokalnim  porezima, porez na kuće za odmor može se utvrditi u rasponu od 0,6-5,00 eura /m2 korisne površine. 
U bazi podataka kojom raspolaže Grad Sveta Nedelja na području Grada ima 141 kuća za odmor, odnosno ukupno 7.084,50 m2  te zaduženje ovim porezom za 2023. godinu iznosi 9.402,55 eura/70.843,51 kn,  a po novoj Odluci zaduženje  bi iznosilo 14.169,00 €/106.756,33 kn.  
Porez na kuće za odmor je tijekom 2022. godine naplaćen u iznosu od  86.882,64 kn/11.531,31 € (ovaj naplaćeni iznos jest i posljedica naplate poreza na kuće za odmor  iz prethodnih godina).

